CELEX: 32021R0364
Language: bg
Date: 2021-02-26 00:00:00
Title: Регламент за изпълнение (ЕС) 2021/364 на Комисията от 26 февруари 2021 година за одобряване на активен хлор, получен от натриев хлорид чрез електролиза, като активно вещество за употреба в биоциди от продуктов тип 1 (текст от значение за ЕИП)

1.3.2021   
               
               
                  BG
               
               
                  Официален вестник на Европейския съюз
               
               
                  L 70/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/364 НА КОМИСИЯТА
         от 26 февруари 2021 година
         за одобряване на активен хлор, получен от натриев хлорид чрез електролиза, като активно вещество за употреба в биоциди от продуктов тип 1
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 9, параграф 1, буква а) от него,
         като има предвид, че:
         
                     (1)
                  
                  
                     На 31 юли 2007 г. компетентният орган на Словакия („оценяващият компетентен орган“) получи заявление в съответствие с член 11, параграф 1 от Директива 98/8/ЕО на Европейския парламент и на Съвета (2), за включването на активното вещество активен хлор, получен от натриев хлорид чрез електролиза, в приложение I към посочената директива, за употреба в биоциди от продуктов тип 1 — хигиена на човека, определен в приложение V към посочената директива, съответстващ на продуктов тип 1, определен в приложение V към Регламент (ЕС) № 528/2012.
                  
               
                     (2)
                  
                  
                     На 19 ноември 2010 г. оценяващият компетентен орган представи на Комисията доклада за оценка заедно със своите заключенията, в съответствие с член 11, параграф 2 от Директива 98/8/ЕО.
                  
               
                     (3)
                  
                  
                     На 16 юни 2020 г. Комитетът по биоцидите прие становището на Европейската агенция по химикали (3) („Агенцията“) относно заключенията на оценяващия компетентен орган.
                  
               
                     (4)
                  
                  
                     Съгласно това становище може да се очаква, че биоцидите от продуктов тип 1, съдържащи активен хлор, получен от натриев хлорид чрез електролиза, отговарят на изискванията на член 5 от Директива 98/8/ЕО, ако са спазени определени спецификации и условия, свързани с тяхната употреба.
                  
               
                     (5)
                  
                  
                     Като се вземе предвид становището на Агенцията, е целесъобразно активният хлор, получен от натриев хлорид чрез електролиза, да бъде одобрен за употреба в биоциди от продуктов тип 1, при условие че са спазени определени спецификации и условия.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по биоцидите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Активният хлор, получен от натриев хлорид чрез електролиза, се одобрява като активно вещество за употреба в биоциди от продуктов тип 1 при спазване на спецификациите и условията, посочени в приложението.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 февруари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
         
            (3)  Становище на Комитета по биоцидите относно заявлението за одобрение на активното вещество активен хлор, получен от натриев хлорид чрез електролиза, продуктов тип: 1, ECHA/BPC/ 250, прието на 16 юни 2020 г.
      
      
         
            ПРИЛОЖЕНИЕ
            
                        
                           Общоприето наименование
                        
                     
                     
                        
                           Наименование по IUPAC
                        
                        
                           Идентификационни номера
                        
                     
                     
                        
                           Минимална степен на чистота на активното вещество
                            (1)
                        
                     
                     
                        
                           Дата на одобрението
                        
                     
                     
                        
                           Дата на изтичане на одобрението
                        
                     
                     
                        
                           Продуктов тип
                        
                     
                     
                        
                           Специални условия
                        
                     
                  
                        Активен хлор, получен от натриев хлорид чрез електролиза
                     
                     
                        Наименование по IUPAC: не е приложимо
                        ЕС №: не е приложимо
                        CAS №: не е приложимо
                        Прекурсори:
                        Наименование по IUPAC: Натриев хлорид
                        ЕО № 231-598-3
                        CAS №: 7647-14-5
                     
                     
                        Спецификациите за активен хлор, получен на място от натриев хлорид чрез електролиза, зависят от прекурсора натриев хлорид, който трябва да отговаря на изискванията за чистота според един от следните стандарти: NF Brand, EN 973 A, EN 973 B, EN 14805 Type 1, EN 14805 Type 2, EN 16370 Type 1, EN 16370 Type 2, EN 16401 Type 1, EN 16401 Type 2, CODEX STAN 150-1985 или Европейска фармакопея 9.0.
                     
                     
                        1 юли 2021 г.
                     
                     
                        30 юни 2031 г.
                     
                     
                        1
                     
                     
                        При оценката на продукта се обръща особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                     
                  
               (1)  Посочените в тази колона изисквания за чистота на прекурсора са предоставените в заявлението за одобрение на оценяваното активно вещество.